Omul de afaceri Marius Vizer, cel care l-a propus pe Bonetti la Dinamo, spune despre tehnicianul italian ca este serios si nu tolereaza escapadele jucatorilor.
"Am lucrat cu Dario Bonetti la Sopron si mi-a facut o impresie buna. Mi-a ramas intiparit in minte ca, din punct de vedere tehnico tactic, pregatea foarte atent meciurile. Bonetti este profesionist 100%, nu tolereaza indisciplina. La el nu merge cu vedetisme. Cine e serios joaca, cine nu, sta pe tusa. Asta nu inseamna ca nu stie sa-si apropie fotbalistii.
E chiar prieten cu ei, doar ca nu suporta derapajele. Ca sa zic asa, e un dur cu stil. Eu spun ca este persoana potrivita sa construiasca ceva durabil. Ca om, este un tip modest, la locul lui. Sper ca Dinamo sa aiba noroc cu el", a declarat Marius Vizer in Libertatea.
Dario Bonetti este incepand de marti nou tehnician al gruparii Dinamo Bucuresti, italianul semnand un contract valabil pe 2 ani.